96-oji Oskarų teikimo ceremonija
96-oji „Oskarų“ teikimo ceremonija (angl. 96th Academy Awards) – Kino meno ir mokslo akademijos (AMPAS) rengiama ceremonija, kuri vyko 2024 m. kovo 10 d. „Dolby“ teatre Holivude, Los Andžele. Iškilmingo renginio metu AMPAS įteikė Akademijos apdovanojimus (paprastai vadinamus „Oskarais“) 23 kategorijose už 2023 m. išleistus filmus. Komikas Jimmy Kimmel šį šou vedė ketvirtą kartą, po 89-osios ceremonijos 2017 m. ir 90-osios ceremonijos 2018 m ir 95-osios ceremonijos 2023 m. Nominacijos buvo paskelbtos 2024 m. sausio 23 d. „Openheimeris“ pirmavo su 13 nominacijų, po jo sekė „Prasti reikalai“ ir „Gėlių mėnulio žudikai“ su atitinkamai 11 ir 10 nominacijų. „Openheimeris“ pelnė septynis apdovanojimus, įskaitant „Oskarą“ už geriausią metų filmą. Kiti pagrindiniai nugalėtojai buvo „Prasti reikalai“ (keturi apdovanojimai) ir „Interesų zona“ (du apdovanojimai).